  Майя Бывальцева Максим Вылегжанин но Дмитрий Япаров Тюменьын Россилэн куасэн бызьылонъя чемпионатаз Удмуртилэсь данзэ утёзы. Элькунлэсь командае ваньмыз 16 спортсменъёс шедизы. Иворъёсъя «Удмуртия» агентстволы со сярысь ивортӥз куасэн бызьылонъя элькун федерацилэн быдэсъясь директорез Семён Вежеев. Солэн верамезъя, ӵошатсконъёсы пыриськозы Максим Вылегжанин, Дмитрий Япаров, Константин Главатских, Александр Уткин, Николай Хохряков, Роман Тарасов, Кирилл Вичужанин, Ильназ Закиров, Евгений Вахрушев но мукетъёсыз. Нылъёслэн сборноязы пыризы Лилия Васильева но Ольга Сергеева. Вожвылъяськонъёс мынозы 22-тӥ южтолэзьысен 1-тӥ оштолэзёзь. Ӵошатсконъёслэн радлыксы: 23-тӥ южтолэзь (вирнунал): 11.00 — 15 иськем. Скиатлон. Нылкышноос; 12.30 — 30 иськем. Скиатлон. Воргоронъёс. 24-тӥ южтолэзь (покчиарня): 11.00 — Спринт. Эркын амал. Квалификация нылкышноос, воргоронъёс; 13.00 — Четвертьфиналъёс, полуфиналъёс, финалъёс. Нылкышноос, воргоронъёс. 26-тӥ южтолэзь (кӧснунал): 11.00 — Нылкышноос 10 иськем. Классика амал; 12.30 — Воргоронъёс 15 иськем. Классика амал. 27-тӥ южтолэзь (арнянунал): 11.00 — Командаен спринт. Квалификация. Нылкышноос, воргоронъёс; 12.30 — Командаен спринт. Финал. Нылкышноос, воргоронъёс. 29-тӥ южтолэзь (пуксён): 11.00 — Эстафета. Нылкышноос 4×5 иськем; 12.30 — Эстафета. Воргоронъёс 4×5 иськем 31-тӥ южтолэзь (покчиарня): 10.00 — Масстарт. Нылкышноос 30 иськем. Эркын амал. 1-тӥ оштолэзь (удмуртарня): 10.00 — Масстарт. Воргоронъёс 50 иськем. Эркын амал. Тегъёс: Спорт МаксимВылегжанин ДмитрийЯпаров Удмуртия Россия куасэнбызьылон  